Joan Frederic Brun

Joan Frederic Brun (en francés: Jean-Frédéric Brun, Montpelhièr, 6 de febrièr de 1956) es un escrivan contemporanèu occitan originari del país de Montpelhièr. Es tanben mètge d'espital e cercaire.

 Biografia 
Joan Frederic Brun nasquèt a Montpelhièr en 1956. Pivelat tre l'adolescéncia per la lenga occitana, s'avodèt a la trabalhar e a l'estudiar de contunh. Aital comencèt a publicar d'òbras tre 1979, çò que li valguèt un acuèlh estrambordat de divèrses escrivans famoses coma Max Roqueta e Bernat Manciet. Collaborava ja a la revista Òc dempuèi 1974. 

Èra plan pròche del poèta e escrivan d'Argelièrs d'Erau, Max Roqueta e foguèt un dels fondadors d'una associacion Amistats Max Roqueta que son prètzfach es de far conéisser l'òbra d'aquel grand escrivan occitan. Consacra un sit internet "Montpelhièr l'occitana" a la presentacion del sosdialècte montpelhieirenc del lengadocian (vocabulari - amb de lexics - e produccion literària). Mai recentament a mes en linha un sit en anglés per far conéisser mai largament la poesia occitana: "occitan poetry". Es dempuèi decembre de 2008 president del PEN-club de lenga d'òc"PEN-club de lenga d'òc" 

Es secretari de la Societat Internacionala d'Emoreologia Clinica e s'interèssa activament a l'espeleologia.

 Bibliografia 

 Lo retrach dau dieu Negre (roman fantastic) (1986)
 Setembralas (roman)(1992)
 Lo temps clar de las encantadas (nòvas) (2005)
 Luònh (narracion) (2006)
 Ciutats dins l'Azur (recuèlh de nòvas de 2009)
 Las que dançavan dins la lutz (2012)
 Flors d'errança (2017)
 Lo bales dialectic (un libre de lenga e de cultura occitana montpelhierenca)Lo balès dialectic
 Lo viatge de Xlo (roman de sciéncia-ficcion), Orthez, Per Noste, 2021 (ISBN 978-2-86866-158-6)

Recuèlhs de poèmas : 
 Estius e Secaresas (recuèlh de poèmas de 1979)
 Lo doç esglai (recuèlh de poèmas de 2003)
 Legendari de las despartidas / Légendaire des départs / Legends of departure, (occitan, francés, anglés), Montpeyroux, Jorn, 2009 (ISBN 978-2-905213-35-3)
 Flors d'errança / Wandering flowers / Fleurs d'errance (occitan, anglés, francés), Montpeyroux, Jorn, 2017 (ISBN 978-2-905213-49-3)

 Vejatz tanben 
Montpelhierenc

 Ligams extèrnes 
 Autobiografia de l'autor sus son sit MONTPELHIÈR L'OCCITANA
 OCCITAN POETRY
 Son sit professional amb sas publicacions scientificas
Referéncias

Categoria:Naissença en 1956
Categoria:Naissença a Montpelhièr
Categoria:Escrivan occitan del sègle XX
Categoria:Escrivan occitan contemporanèu
Categoria:Escrivan del país de Montpelhièr